עוזי גלר

עוזי גלר (נולד ב-27 בינואר 1931 בקיבוץ גבעת חיים) הוא שחמטאי ישראלי בדרגת אמן בכיר, אלוף ישראל בשחמט וחבר נבחרת ישראל לשעבר, אשר ייצג את ישראל באולימפיאדות השחמט בשנים 1970 ו-1972.

פרש משחמט תחרותי בשנת 2002.

הישגים בולטים 
 1967 - זכה באליפות הראשונה של ההתיישבות העובדת שאורגנה על ידי "הפועל", בתוצאה של 9.5 נקודות מ-11 משחקים.
 1968 - זכה באליפות ישראל הפתוחה שנערכה בבאר שבע. בסוף השנה דורג במקום העשירי בישראל, לפי מד כושר.
 1969 - זכה בסגנות אליפות ישראל, לאחר שבסיבוב האחרון סיים בתיקו עם משה צ'רניאק, במשחק שארך 12 שעות.
 1972-1971 - בגיל 41 (וזקן המשתתפים בתחרות) זכה באליפות ישראל, שנערכה בתל אביב ובחיפה, בהשיגו תוצאה של 9.5 נקודות מ-16 אפשריות.
 1972 - סיים במקום 6 (במשותף) בשלב מקדים לאליפות העולם (אליפות אזור מערב אסיה), שנערך בטהראן.

תחרויות נוספות בהן זכה היו: אליפות הקיבוץ המאוחד, אליפות עמק חפר ותחרות "שח קיט" נתניה.

משחקים מול שחמטאים מהצמרת העולמית 
במסגרת שתי תחרויות בינלאומיות בנתניה, שהתקיימו בשנים עוקבות, 1968 ו-1969, התמודד גלר באופן מרשים ביותר מול שלושה רבי אמן חזקים: בובי פישר (שהפך שנים ספורות לאחר מכן לאלוף העולם בשחמט), שמואל רשבסקי (שזכה באותה שנה, בפעם השישית, באליפות ארצות הברית), לובומיר קבאלק (שזכה שנה קודם בפעם השנייה באליפות צ'כיה, ומאוחר יותר זכה אף הוא מספר פעמים באליפות ארצות הברית). גלר הפסיד במשחק אחד (מול פישר, שזכה בתחרות הראשונה בנתניה בפער עצום מסגנו, 3.5 נקודות), ניצח בשני (מול קבאלק, ניצחון שהיה להישגו הגדול ביותר) וסיים בתיקו בשלישי (מול רשבסקי, במשחק קצר בין 22 מהלכים. רשבסקי זכה בתחרות השנייה בנתניה, אף הוא בפער גדול מסגנו, 2 נקודות), .
ההגנה הצרפתית (בשחור מול פישר) והפתיחה האנגלית (בלבן מול קבאלק ורשבסקי), בהן השתמש גלר במשחקיו אלו, היו הפופולריות ביותר ברפרטואר הפתיחות שלו.

להלן המשחקים:

הופעות באולימפיאדות השחמט 

גלר ייצג את ישראל פעמיים באולימפיאדות השחמט.

חיים אישיים 
מתגורר בקיבוץ גבעת חיים מאוחד. עסק בחקלאות, בחשמלאות ובמחשבים.

קישורים חיצוניים

 הישגים של עוזי גלר באולימפיאדה 
 משחקים של עוזי גלר בתחרויות בינלאומיות

הערות שוליים 

גבעת חיים מאוחד: אישים
אלופי ישראל בשחמט
נציגי ישראל באולימפיאדת השחמט
ישראלים שנולדו ב-1931